ค้าบุหรี่หนีภาษีภาคใต้ยังพุ่งสูง
การค้าบุหรี่ผิดกฎหมายในภาคใต้ยังคงพุ่งสูงขึ้น ฟิลลิป มอร์ริส ชื่นชมมาตรการปกป้องภาษีของภาครัฐ
17 มี.ค. 2563

ผลการสำรวจซองเปล่าบุหรี่ (Empty Pack Survey) เผยสัดส่วนบุหรี่ไม่เสียภาษีในประเทศไทยเพิ่มขึ้น เป็น 6.6% ในไตรมาสที่ 4 ของปี 2562สงขลาแชมป์บริโภคบุหรี่ไม่เสียภาษี 72.1% ตามมาด้วยสตูล 65.7% พัทลุง 60.8% และระนอง 34%การบังคับใช้กฎหมายเชิงรุกช่วยปราบปรามการค้าบุหรี่ที่ผิดกฎหมาย
ฟิลลิป มอร์ริส ชื่นชมการบังคับใช้กฎหมายเชิงรุกเพื่อปราบปรามการค้าบุหรี่ผิดกฎหมาย พร้อมร่วมมือยกระดับการบังคับใช้กฎหมายให้เข้มงวดขึ้นในช่วงของการปรับเพิ่มภาษีที่จะมีขึ้นในเดือนตุลาคม 2563 นี้
นายพงศธร อังศุสิงห์ ผู้อำนวยการฝ่ายบรรษัทสัมพันธ์ บริษัท ฟิลลิป มอร์ริส เทรดดิ้ง (ไทยแลนด์) จำกัด กล่าวว่า เราขอชื่นชมมาตรการปราบปรามและการป้องกันเชิงรุกของหน่วยงานภาครัฐทั้งกรมสรรพสามิต กรมศุลกากร ตำรวจ และทหาร ในช่วงหลายปีที่ผ่านมา เจ้าหน้าที่ต้องเผชิญกับข้อจำกัดต่าง ๆ ในการต่อสู้กับการค้าบุหรี่ไม่เสียภาษี เนื่องจากกลุ่มผู้ค้าที่หลบเลี่ยงภาษีได้ปรับวิธีการในการลักลอบนำเข้าบุหรี่หนีภาษี และยังมีทรัพยากรในการทำงานที่จำกัดจำกัด อย่างไรก็ตาม เจ้าหน้าที่ผู้ปฏิบัติงานต่างก็มีความพยายามในการแก้ไขปัญหาดังกล่าว
นายพงศธร เปิดเผยเพิ่มว่า การลักลอบค้าบุหรี่ไม่เสียภาษีกลายเป็นทางเลือกของผู้สูบบุหรี่เนื่องจากราคาขายบุหรี่ที่เสียภาษีถูกต้องตามกฎหมายและบุหรี่ไม่เสียภาษีมีความแตกต่างกันมาก อยู่ที่ 30-40 บาทต่อซอง เทียบกับราคาบุหรี่ที่ถูกต้องตามกฎหมายที่มีราคาต่ำที่สุดในท้องตลาด ตัวเลขนี้จะขยับขึ้นอย่างแน่นอนเมื่อมีการขึ้นภาษีสรรพสามิตในช่วงเดือนตุลาคมของปีนี้ จากการสำรวจซองเปล่าบุหรี่ (Empty Pack Survey) ซึ่งทำการสำรวจโดย นีลเส็น ระหว่างวันที่ 1-23 ตุลาคม พ.ศ. 2562 โดยการเก็บตัวอย่างซองเปล่าบุหรี่ที่ถูกทิ้งตามท้องถนนและสถานที่ทิ้งขยะสาธารณะจำนวน 10,000 ซอง (สำรวจด้วยวิธีการ Stratified Quota Sampling) พบว่าประเทศไทยมีสัดส่วนบุหรี่ไม่เสียภาษีกลับมาเพิ่มสูงขึ้นเป็นอย่างมาก หลังจากที่มีสัดส่วนลดลงแล้วในปีก่อนหน้า โดยตัวเลขขยับขึ้นมาเป็น 6.6% ในปี 2562 เพิ่มขึ้นจาก 5.2% ในปี 2561
"แม้ว่าจะมีการบังคับใช้กฎหมายในเชิงรุก แต่ตัวเลขสัดส่วนบุหรี่ไม่เสียภาษีในปี 2562 ยังคงสูงกว่าตัวเลขในการสำรวจในปี 2559 ก่อนช่วงการปรับขึ้นเพดานภาษีในปี 2560 ที่อยู่ที่ระดับเพียง 2.9% ก่อนช่วงการปรับขึ้นเพดานภาษีในปี 2560 โดยเฉพาะภาคใต้ยังคงเป็นพื้นที่น่ากังวลมากที่สุดเนื่องจากผลการสำรวจล่าสุดแสดงให้เห็นว่ามีสัดส่วนบุหรี่ไม่เสียภาษีสูงที่สุดในประเทศ นอกจากนี้ ผลการสำรวจระบุว่าจังหวัดสงขลามีสัดส่วนบุหรี่ไม่เสียภาษีมากที่สุดในประเทศ ในเดือนตุลาคม 2562 อยู่ที่ 72.1% ตามมาด้วยสตูล 65.7 % พัทลุง 60.8 % และระนอง 34%” นอกจากนี้ นายพงศธรยังได้ตั้งข้อสังเกตด้วยว่าทั้งจังหวัดสงขลา สตูล และพัทลุง ต่างก็ติดสิบอันดับของจังหวัดที่มีอัตราการบริโภคบุหรี่มากที่สุดในประเทศ จากผลการสํารวจพฤติกรรมการสูบบุหรี่และการดื่มสุราของประชากร พ.ศ. 2560 โดยสำนักงานสถิติแห่งชาติ
หากรัฐบาลมุ่งมั่นเดินหน้านโยบายต่อสู้กับปัญหาบุหรี่และผลิตภัณฑ์ยาสูบที่ไม่เสียภาษี ก็จะถือเป็นโอกาสช่วยเพิ่มการจัดเก็บภาษีบุหรี่ให้ได้ตามเป้าหมายที่ 78,000 ล้านบาทด้วย
"บุหรี่ที่เสียภาษีถูกต้องตามกฎหมายส่วนใหญ่มีราคาขายปลีกซองละ 60 บาท ดังนั้น หากภาครัฐสามารถจัดการกับบุหรี่ที่ไม่เสียภาษีได้ทั้งหมดอาจจะช่วยให้ภาครัฐจัดเก็บภาษีได้เพิ่มอีก 4 พันล้านบาท ซึ่งบริษัท ฟิลลิป มอร์ริส เทรดดิ้ง (ไทยแลนด์) จำกัด พร้อมให้ความร่วมมือกับภาครัฐภายใต้มาตรการปัจจุบันและมาตรการใหม่เพื่อต่อสู้กับการค้าบุหรี่ที่ผิดกฎหมาย” นายพงศธร กล่าวทิ้งท้าย
สำหรับ การสำรวจซองเปล่าบุหรี่ (Empty Pack Survey) จัดทำขึ้นในประเทศไทยเป็นประจำทุกปีตั้งแต่ปี 2552 โดย นีลเส็น (Nielsen) ผู้ให้บริการด้านวิจัยการตลาดและสื่อระดับโลก โดยเก็บข้อมูลจากตัวอย่างซองบุหรี่ทิ้งแล้วประมาณ 10,000 ซองที่รวบรวมแบบสุ่มตามท้องถนนและสถานที่ทิ้งขยะสาธารณะ